బ్యాంకులు, ఫిన్టెక్ కంపెనీల మధ్య సహకారంఆర్బిఐ మాజీ డిప్యూటీ గవర్నర్ ఖాన్హైదరాబాద్ (ఆంధ్రజ్యోతి బిజినెస్) : దేశంలో డిజిటల్ లావాదేవీలను ప్రోత్సహించేందుకు మరిన్ని ప్రోత్సాహకాలు అవసరమని ఆర్బిఐ మాజీ డిప్యూటీ డైరెక్టర్ హెచ్ఆర్ ఖాన్ అన్నారు. అప్పుడే ఆర్థిక వ్యవస్థలో నగదు వాడకాన్ని తగ్గించడం సాధ్యమవుతుందన్నారు. ‘మైనింగ్ ఇంటలిజెన్స్ అండ్ నాలెడ్జ్ ఎక్స్ప్లోరేషన్ (మైక్ 2017) పేరుతో ‘బ్యాంకింగ్ టెక్నాలజీ అభివృద్ధి, పరిశోధనా సంస్థ (ఐడిఆర్బిటి) సంస్థలో ప్రారంభమైన  మూడు రోజుల అంతర్జాతీయ సదస్సులో ఖాన్ ఈ విషయం స్పష్టం చేశారు. పెద్ద నోట్ల రద్దుతో దేశంలో డిజిటల్ ఆర్థిక లావాదేవీలకు పెద్ద ప్రోత్సాహం లభించిందన్నారు. అయినా అభివృద్ధి చెందిన దేశాలతో పోలిస్తే మన దేశంలో ఇప్పటికీ నగదు లావాదేవీలు ఎక్కువగానే ఉన్నట్టు చెప్పా రు. ఈ దేశాల జిడిపిలో నగదు లావాదేవీలు ఐదారు శాతం ఉంటే మన దేశంలో మాత్రం ఇప్పటికీ 12 శాతం లావాదేవీలు నగదు రూపంలోనే జరుగుతున్న విషయాన్ని గుర్తు చేశారు. మరో నాలుగైదు సంవత్సరాలకుగానీ మన దేశం అభివృద్ధి చెందిన దేశాల స్థాయికి చేరుకోలేదన్నారు. ‘పెద్ద నోట్ల రద్దుతో ఆర్థిక వ్యవస్థ కొన్ని ఇబ్బందులు ఎదుర్కొంది. అయితే గత ఏడాదితో పోలిస్తే దీని వల్ల డిజిటల్ ఆర్థిక లావాదేవీలు గణనీయంగా పెరుగుతున్నాయి’ అన్నారు. జిడిపి వృద్ది రేటు పెరిగేందుకూ డిజిటల్ లావాదేవీలు తోడ్పడతాయన్నారు. దీని వల్ల పన్నుల ఎగవేతలు తగ్గి పన్నుల రాబడులూ పెరుగుతాయని ఖాన్ తెలిపారు.బ్యాంకులు-ఫిన్టెక్ కంపెనీలు వినూత్న ఆర్థిక సేవలతో వస్తున్న ఫైనాన్సియల్ టెక్నాలజీ (ఫిన్టెక్) కంపెనీలతో బ్యాంకుల మనుగడ ప్రశ్నార్థకమవుతుందనే భయాలను ఖాన్ కొట్టి వేశారు. ఈ రెండు సంస్థలు పరస్పరం సహకరించుకుంటూ పని చేయాల్సిన అవసరం ఉందన్నారు. దేశంలో పెరుగుతున్న స్మార్ట్ఫోన్ల అమ్మకాలు, ప్రభుత్వం చేపట్టిన భారత్నెట్ కార్యక్రమాలు.. ఇంటర్నెట్ను మరింత విస్తృతం చేసి డిజిటల్ చెల్లింపుల లావాదేవీలను మరింత పెంచుతాయని చెప్పా రు. ఇందులో ఫిన్టెక్ కంపెనీలు కీలక పాత్ర వహిస్తాయన్నారు. వినూత్న కల్పనలు, నియంత్రణల మధ్య సమతూకం అవసరమని  ఖాన్ అన్నారు. సైబర్ సెక్యూరిటీపై దృష్టి పెట్టకపోతే మొత్తం డిజిటల్ చెల్లింపుల వ్యవస్థ ప్రమాదంలో పడుతుందన్నారు. బ్లాక్ చెయిన్, ఎనలిటిక్స్, సైబర్ సెక్యూరిటీ, క్లౌడ్ ఆఽధారిత చెల్లింపుల టెక్నాలజీ రంగాల్లో పరిశోధనలు చేస్తున్నట్టు ఐడిఆర్బిటి డైరెక్టర్ ఎఎస్ రామశాస్త్రి చెప్పారు. బిట్ కాయున్స్ లాంటి క్రిప్టో కరెన్సీ ఎలా పని చేస్తుందనే విషయాన్ని కూడా అర్థం చేసుకునేందుకు ప్రయత్నిస్తున్నట్టు తెలిపారు.
byaankulu, fintec companyla madhya sahakaraaamribi maji deputy gavarnar khanhaidarabad (aandhrajyoti bijines) : desamlo disital lavadevilanu prothsahinchenduku marinni prothsaahakaalu avasaramani arbi maji deputy director hethar khan annaru. appude aardhika vyavasthalo nagadu vaadakaanni tagginchadam saadhyamavutundannaaru. ‘mining intalizens and naledge exploration (maik 2017) paerutho ‘banking technology abhivruddhi, parisodhanaa samstha (idrbity) samsthalo praarambhamaina  moodu rojula antarjaatiiya sadassulo khan ee vishayam spashtam chesaru. pedda notla raddutho desamlo disital aardhika lavadevilaku pedda prothsaaham labhinchindannaaru. aina abhivruddhi chendina deshaalatho poliste mana desamlo ippatikee nagadu lavadevilu ekkuvagaane unnattu cheppa ru. ee deshaala jidipilo nagadu lavadevilu aidaaru saatam unte mana desamlo maatram ippatikee 12 saatam lavadevilu nagadu roopamlone jarugutunna vishayaanni gurtu chesaru. maro naalugaidu samvatsaraalakugaanii mana desham abhivruddhi chendina deshaala sthaayiki cherukoledannaru. ‘pedda notla raddutho aardhika vyavastha konni ibbandulu edurkondi. ayithe gatha edaadito poliste deeni valla disital aardhika lavadevilu gananeeyamgaa perugutunnaayi’ annaru. jidipi vruddi retu perigendukuu disital lavadevilu todpadataayannaaru. deeni valla pannula egavetalu taggi pannula raabaduluu perugutaayani khan telipaaru.byaankulu-fintec companylu vinuutna aardhika sevalatho vastunna financial technology (fintec) companylatho byaankula manugada prasnaarthakamavutundana bhayalanu khan kotti vaesaaru. ee rendu samsthalu parasparam sahakarinchukuntu pani cheyalsina avasaram undannaaru. desamlo perugutunna smartphonla ammakaalu, prabhutvam chepattina bharatnet kaaryakramaalu.. internetnu marinta vistrutam chesi disital chellimpula lavadevilanu marinta penchutaayani cheppa ru. indulo fintec companylu keelaka paatra vahistaayannaaru. vinuutna kalpanalu, niyantranala madhya samatukam avasaramani  khan annaru. saibar securitypy drushti pettakapothe mottam disital chellimpula vyavastha pramaadamlo padutundannaru. black cheyin, enalitics, saibar security, cloud aathaarita chellimpula technology rangaallo parisodhanalu chestunnattu idrbity director as ramasastri cheppaaru. bitt couns lanti cripto corrensy ela pani chestundane vishayaanni kuudaa artham chesukunenduku prayatnistunnattu telipaaru.